Verkko-Enska

teksti: Tiina Juvonen ja Essi Lehtinen

**Hiuksilla Hyvää tuotti 9000 euroa**

ingressi: Ammattilaiskampaajat leikkasivat hiuksia huimat 24 tuntia putkeen ja keräsivät yhteensä 9000 euroa Nettiturvakodin ja eritysesti chatin kehittämiseen. *Hiuksilla hyvää* -tempaus sai mukaan 20 kampaamoa ympäri maata.

leipis:

Helsingin IdHairin tiloissa oli helmikuisena perjantaina odottavan innokas tunnelma. Kampaajat laittoivat työpisteitä kuntoon ja valmistautuivat 24 tunnin työrupeamaan. Seuraava vuorokausi kuluisi leikaten hiuksia hyvää tarkoitusta varten.

− Suunnittelu ja yhteistyökuvioiden virittely on vienyt kuukausia, joten tuntuu hyvältä olla nyt täällä ja odottaa ensimmäisten asiakkaiden saapumista, kertoi *Hiuksilla hyvää* -idean isä, parturi-kampaaja **Late Zlatan** Tampereelta.

Zlatan, **Jussi Salmi**, **Outi Varjamo** ja **Erika Wasenius** olivat luottavaisin mielin, että asiakkaita riittää perjantaiyöhön asti ja saapuu taas lauantaiaamusta lähtien. Yön yli valvominen hiukan jännitti, varsinkin jos siihen osuisi muutamien tuntien asiakaskato.

− Jos näyttää liian hiljaiselta, me mennään kadulle houkuttelemaan lisää väkeä hiustenleikkaukseen, Zlatan myhäili.

* Haluamme osoittaa, että jokainen pystyy omalla ammattitaidollaan ja omalla panoksellaan osallistumaan hyvän tekemiseen, Zlatan sanoo.

väliotsikko: ”Tätä jatketaan”

* Oli mahtavaa olla mukana, hehkutti tunnelmaa toinen kampanjan aktiivi **Outi Varjamo**, kun valvomisen väsy oli nukuttu pois.

Illan hyvästä tunnelmasta pitivät huolta kampanjan suojelija, laulaja **Mira Luoti** ja muut vapaaehtoiset artistit. Pitkin yötä oli syntynyt hyviä keskusteluita perheväkivallasta ja lasten ja naisten auttamisesta. Porukalla on voittajafiilis, kun he jaksoivat pitää kiinni ideasta ja toteuttaa sen.

Porukka tiesi toisensa jo aiemmin, mutta yhä isommaksi paisunut kampanja tutustutti heidät kunnolla toisiinsa.

* Meillä oli koko yön ihan sellaista riparikivaa, kun nauroimme ja valvoimme. Sain näin aikuisena yhtäkkiä neljä tärkeää ihmistä lisää, iloitsee Erika Wasenius.

Kampanjaan saattoi osallistua myös lahjoittamalla ennakkoon hiustenleikkuun *Pienperheyhdistys ry*:n perheille. Perheet kävivät kampaamossa veloituksetta. IdHairin tilat antoivat käyttöön markkinointipäällikkö **Jaana Pesonen** ja Kampin liikkeen myyntipäällikkö **Timo Hämäläinen**

Kampanjaan osallistui 20 kampaamoa ympäri Suomen: Kajaanista, Himangalta, Lapualta. Tampereella *RK Beautyssa* tehtiin töitä vuorokauden ympäri samoin kuin ID-Hairin tiloissa Helsingin Kampissa, muut kampaamot lahjoittivat Nettiturvakodille muutaman kampauksen tuoton. Tempauksen laajentaminen kaikille avoimeksi mahdollisti se, että **Timo Pyrrö** teki vapaaehtoistyönä sille verkkosivun ja kuvasi promovideon.

kuvatekstit:

IdHairin markkinointipäällikkö Jaana Pesonen, IdHairin Kampin liikkeen myyntipäällikkö Timo Hämäläinen, Late Zlatan, Erika Wasenius, Outi Varjamo, Jussi Salmi ojensivat 9000 euroa pääsihteeri Riitta Särkelälle ja viestintäpäällikkö Mikko Savelaiselle.

Late Zlatan jatkaa hyväntekeväísyystempauksia. Seuraavaksi hän kerää rahaa syöpäsairaan lapsen peruukkia varten.